CELEX: C2005/271/28
Language: fi
Date: 2005-10-29 00:00:00
Title: Asia C-323/05: Euroopan yhteisöjen komission 24.8.2005 Yhdistynyttä kuningaskuntaa vastaan nostama kanne

29.10.2005   
            
            
               FI
            
            
               Euroopan unionin virallinen lehti
            
            
               C 271/15
            
         Euroopan yhteisöjen komission 24.8.2005 Yhdistynyttä kuningaskuntaa vastaan nostama kanne
   (Asia C-323/05)
   (2005/C 271/28)
   Oikeudenkäyntikieli: englanti
   Euroopan yhteisöjen komissio on nostanut 24.8.2005 Euroopan yhteisöjen tuomioistuimessa kanteen Yhdistynyttä kuningaskuntaa vastaan. Kantajan asiamiehinä ovat Antonio Aresu ja Nicola Yerrell, prosessiosoite Luxemburg.
   Kantaja vaatii, että yhteisöjen tuomioistuin
   
               1)
            
            
               toteaa, että Yhdistynyt kuningaskunta ei ole noudattanut EY:n perustamissopimuksen ja yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä ja/tai koska se ei ainakaan ole ilmoittanut komissiolle mainituista toimenpiteistä;
            
         
               2)
            
            
               velvoittaa Yhdistyneen kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Määräaika, jossa direktiivi oli saatettava osaksi kansallista oikeusjärjestystä, päättyi 15.1.2004.
   
      (1)  EYVL L 11, s. 4.